ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Μαρτίου 1999

για ορισμένα μέτρα προστασίας που αφορούν εγγεγραμμένους ίππους που προέρχονται από τη Μαλαισία (Χερσόνησο) και τη Σιγκαπούρη

[κοινοποιηθείσα υπό τον αριθμό Ε(1999) 859]

(Κείμενο που παρουσιάζει ενδιαφέρον για τον ΕΟΧ)

(1999/240/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18,

Εκτιμώντας:

(1) ότι τα κράτη μέλη επιτρέπουν τις εισαγωγές εγγεγραμμένων ίππων από την Μαλαισία (Χερσόνησο) και τη Σιγκαπούρη σύμφωνα με την οδηγία 90/426/ΕΟΚ του Συμβουλίου(3), όπως τροποποιήθηκε τελευταία με την πράξη προσχώρησης της Αυστρίας, Φινλανδίας και Σουηδίας·

(2) ότι εκδηλώθηκαν στη Μαλαισία και στη Σιγκαπούρη θανατηφόρα κρούσματα σε ανθρώπους που προκλήθηκαν από τον ιό της ιαπωνέζικης εγκεφαλίτιδας και τον ιό τύπου Hendra· ότι οι μολύνσεις μπορούν να μεταδίδονται στα ιπποειδή· ότι ο ιός τύπου Hendra μπορεί να μεταδίδεται από τα ιπποειδή στον άνθρωπο·

(3) ότι η παρουσία αυτών των ασθενειών στη Μαλαισία και τη Σιγκαπούρη αποτελεί σοβαρό κίνδυνο για τη δημόσια υγεία και την υγεία των ζώων στην Κοινότητα·

(4) ότι είναι αναγκαίο να ληφθούν το ταχύτερο δυνατό μέτρα προστασίας σε κοινοτικό επίπεδο όσον αφορά τις εισαγωγές εγγεγραμμένων ίππων από τη Μαλαισία (Χερσόνησο) και τη Σιγκαπούρη·

(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Απαγορεύεται η προσωρινή εισαγωγή εγγεγραμμένων ίππων, η επανεισαγωγή μετά από προσωρινή εξαγωγή εγγεγραμμένων ίππων και η εισαγωγή ιπποειδών που προέρχονται από τη Μαλαισία (Χερσόνησο) και τη Σιγκαπούρη.

Άρθρο 2

Τα κράτη μέλη τροποποιούν τα μέτρα που εφαρμόζουν για τη Μαλαισία και τη Σιγκαπούρη ώστε να ευθυγραμμιστούν με την παρούσα απόφαση.

Τα κράτη μέλη ενημερώνουν σχετικά την Επιτροπή.

Άρθρο 3

Η παρούσα απόφαση εφαρμόζεται έως τις 30 Ιουνίου 1999.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 30 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24.9.1991, σ. 56.

(2) ΕΕ L 162 της 1.7.1996, σ. 1.

(3) ΕΕ L 224 της 18.8.1990, σ. 42.
ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Μαρτίου 1999

για ορισμένα μέτρα προστασίας που αφορούν ιπποειδή προερχόμενα από την Αυστραλία

[κοινοποιηθείσα υπό τον αριθμό Ε(1999) 786]

(Κείμενο που παρουσιάζει ενδιαφέρον για τον ΕΟΧ)

(1999/241/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18 παράγραφος 1,

Εκτιμώντας:

(1) ότι στην Κουΐνσλαντ (Queensland) της Αυστραλίας εκδηλώθηκε θανατηφόρο κρούσμα της ιλαράς των ίππων (Equine Morbillivirus)· ότι η μόλυνση δύναται να μεταδοθεί στον άνθρωπο και έχει αναφερθεί θανατηφόρο κρούσμα σε ανθρώπους·

(2) ότι η παρουσία της ασθένειας αυτής σε ορισμένα μέρη της Αυστραλίας ενδέχεται να συνιστά σοβαρό κίνδυνο για τα ιπποειδή στην Κοινότητα·

(3) ότι είναι αναγκαίο να ληφθούν το ταχύτερο δυνατό μέτρα προστασίας σε κοινοτικό επίπεδο όσον αφορά τις εισαγωγές ιπποειδών από την Αυστραλία·

(4) ότι ενώ εκκρεμεί η λήψη περισσοτέρων στοιχείων από τις αρχές της Αυστραλίας, ιδίως όσον αφορά τη γεωγραφική εξάπλωση της νόσου, θα πρέπει να επιβληθούν συμπληρωματικοί όροι για την προσωρινή εισαγωγή εγγεγραμμένων ίππων, την επανεισαγωγή μετά από προσωρινή εξαγωγή εγγεγραμμένων ίππων, και την εισαγωγή ιπποειδών από την Αυστραλία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Για την προσωρινή εισαγωγή εγγεγραμμένων ίππων, την επανεισαγωγή μετά από προσωρινή εξαγωγή εγγεγραμμένων ίππων και την εισαγωγή ιπποειδών που προέρχονται από την Αυστραλία απαιτείται συμπληρωματικό πιστοποιητικό υπογεγραμμένο από τις αρμόδιες κεντρικές κτηνιατρικές αρχές της Αυσταλίας.

2. Το πιστοποιητικό που αναφέρεται στην παράγραφο 1 πρέπει να περιέχει τις ακόλουθες εγγυήσεις:

- τα ιπποειδή δεν έχουν διαμείνει στην πολιτεία Κουΐνσλαντ (Αυστραλία) κατά τη διάρκεια των τελευταίων 30 ημερών,

- τα ιπποειδή δεν έχουν έλθει σε επαφή με άλλα ιπποειδή τα οποία έχουν διαμείνει στην πολιτεία Κουΐνσλαντ (Αυστραλία) κατά τη διάρκεια των τελευταίων 30 ημερών,

- τα ιπποειδή δεν έχουν έλθει σε άμεση επαφή με ιπποειδή τα οποία έχουν διαμείνει σε μολυσμένες εγκαταστάσεις κατά τη διάρκεια των τελευταίων 60 ημερών.

Άρθρο 2

Τα κράτη μέλη τροποποιούν τα μέτρα που εφαρμόζουν για την Αυστραλία ώστε να ευθυγραμμιστούν με την παρούσα απόφαση.

Ενημερώνουν την Επιτροπή σχετικά.

Άρθρο 3

Η παρούσα απόφαση εφαρμόζεται μέχρι τις 31 Μαΐου 1999.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 31 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24.9.1991, σ. 56.

(2) ΕΕ L 162 της 1.7.1996, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 22ας Μαρτίου 1999

για το διορισμό των τακτικών και αναπληρωματικών μελών του Διοικητικού Συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία

(1999/C 97/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση Ευρωπαϊκού Οργανισμού για την Ασφάλεια και την Υγεία στην Εργασία(1) και ιδίως το άρθρο 8,

την απόφαση του Συμβουλίου, της 5ης Οκτωβρίου 1995, περί διορισμού των τακτικών και αναπληρωματικών μελών του Διοικητικού Συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία(2),

τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,

τους καταλόγους υποψηφιοτήτων που υπέβαλε στο Συμβούλιο ο Πρόεδρος της συμβουλευτικής επιτροπής για την ασφάλεια, την υγιεινή και την προστασία της υγείας στο χώρο εργασίας, όσον αφορά την πρόταση των ομάδων μελών που εκπροσωπούν τις οργανώσεις εργοδοτών και εργαζομένων στην επιτροπή αυτή,

Εκτιμώντας:

ότι η εντολή των τακτικών και αναπληρωματικών μελών του Διοικητικού Συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία έληξε στις 4 Οκτωβρίου 1998·

ότι πρέπει να διορισθούν, για μια περίοδο τριών ετών, τα τακτικά και αναπληρωματικά μέλη του Διοικητικού Συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη του Διοικητικού Συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο από 22 Μαρτίου 1999 έως 21 Μαρτίου 2002:

Ι. ΕΚΠΡΟΣΩΠΟΙ ΤΗΣ ΚΥΒΕΡΝΗΣΗΣ

>ΘΕΣΗ ΠΙΝΑΚΑ>

ΙΙ. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

>ΘΕΣΗ ΠΙΝΑΚΑ>

ΙΙΙ. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

Άρθρο 2

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 22 Μαρτίου 1999.

Για το Συμβούλιο

Ο Πρόεδρος

G. VERHEUGEN

(1) ΕΕ L 216 της 20.8.1994, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1643/95 (ΕΕ L 156 της 7.7.1995, σ. 1).

(2) ΕΕ C 296 της 10.11.1995, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 30ής Μαρτίου 1999

σχετικά με τη σύναψη πρωτοκόλλου για την παράταση περιόδου εντός της οποίας μπορούν να δεσμευτούν τα κονδύλια που προβλέπονται στο τέταρτο πρωτόκολλο χρηματοδοτικής και τεχνικής συνεργασίας μεταξύ της Ευρωπαϊκής Κοινότητας και της Κυπριακής Δημοκρατίας

(1999/258/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη πρόταση και παράγραφος 3 δεύτερο εδάφιο,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου(1),

Εκτιμώντας:

ότι η περίοδος εντός της οποίας πρέπει να δεσμευτούν τα κονδύλια που έχουν διατεθεί στο πλαίσιο του τετάρτου πρωτοκόλλου χρηματοδοτικής και τεχνικής συνεργασίας μεταξύ της Ευρωπαϊκής Κοινότητας και της Κυπριακής Δημοκρατίας(2), το οποίο υπεγράφη στις 30 Οκτωβρίου 1995, έληξε στις 31 Δεκεμβρίου 1998· ότι τα κονδύλια αυτά δεν είχαν δεσμευτεί πλήρως μέχρι την ημερομηνία αυτή·

ότι η ανάγκη χρηματοδοτικής και τεχνικής συνεργασίας μεταξύ της Ευρωπαϊκής Κοινότητας και της Κυπριακής Δημοκρατίας παραμένει αμετάβλητη·

ότι πρέπει να εγκριθεί το πρωτόκολλο για την παράταση, μέχρι τις 31 Δεκεμβρίου 1999, της προθεσμίας εντός της οποίας μπορούν να δεσμευτούν τα κονδύλια που προβλέπονται στο τέταρτο πρωτόκολλο,

ΑΠΟΦΑΣΙΖΕΙ:

Άρθρο 1

Εγκρίνεται το πρωτόκολλο για την παράταση της προθεσμίας εντός της οποίας μπορούν να δεσμευτούν τα κονδύλια που προβλέπονται στο τέταρτο πρωτόκολλο χρηματοδοτικής και τεχνικής συνεργασίας μεταξύ της Ευρωπαϊκής Κοινότητας και της Κυπριακής Δημοκρατίας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 3 του πρωτοκόλλου.

Άρθρο 3

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Μαρτίου 1999.

Για το Συμβούλιο

Ο Πρόεδρος

K.-H. FUNKE

(1) Γνώμη που διατυπώθηκε στις 10 Μαρτίου 1999 (δεν έχει ακόμα δημοσιευθεί στην Επίσημη Εφημερίδα).

(2) ΕΕ L 278 της 21.11.1995, σ. 23.
ΑΠΟΦΑΣΗ αριθ. ΤΟΥ ΣΥΜΒΟΥΛΙΟΥ

της 30ής Μαρτίου 1999

για το διορισμό δύο αναπληρωματικών μελών της Επιτροπής των Περιφερειών

(1999/260/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση του Συμβουλίου, της 26ης Ιανουαρίου 1998(1) για τον διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι έχουν κενωθεί δύο θέσεις ανπληρωματικών μελών της Επιτροπής των Περιφερειών με τις παραιτήσεις της κας Ulla Petterson και του κ. Per-Olof Svensson, αναπληρωματικών μελών, οι οποίες γνωστοποιήθηκαν στο Συμβούλιο στις 9 Νοεμβρίου 1998,

Έχοντας υπόψη την πρόταση της σουηδικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Åke Bengtsson και η κα Ingibjörg Sigurdsdottir διορίζονται αναπληρωματικά μέλη της Επιτροπής των Περιφερειών σε αντικατάσταση της κας Ulla Petterson και του κ. Per-Olof Svensson, για το υπόλοιπο της θητείας τους, δηλαδή έως τις 25 Ιανουαρίου 2002.

Βρυξέλλες, 30 Μαρτίου 1999.

Για το Συμβούλιο

Ο Πρόεδρος

K.-H. FUNKE

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Μαρτίου 1999

όσον αφορά τη σύναψη της σύμβασης για την ίδρυση της διεθνούς επιτροπής προστασίας του Όντερ

(1999/257/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1, σε συνδυασμό με τις διατάξεις του άρθρου 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας:

ότι η Επιτροπή έλαβε μέρος, εξ ονόματος της Κοινότητας, στις διαπραγματεύσεις ενόψει της προπαρασκευής της σύμβασης για την ίδρυση της διεθνούς επιτροπής προστασίας του Όντερ·

ότι η εν λόγω σύμβαση υπογράφηκε εξ ονόματος της Κοινότητας στο Βρότσλαβ (Πολωνία) στις 11 Απριλίου 1996·

ότι ο σκοπός της εν λόγω σύμβασης είναι η ενίσχυση της πολυμερούς συνεργασίας με απώτερο στόχο την αποτροπή και τον έλεγχο της ρύπανσης του Όντερ, για να προστατευθεί το περιβάλλον και να διασφαλιστεί η βιώσιμη εκμετάλλευση των υδρολογικών πόρων·

ότι σκοπός της εφαρμογής του συνολικού πλέγματος μέτρων πολιτικής της Κοινότητας στον τομέα του περιβάλλοντος είναι η κατοχύρωση υψηλού επιπέδου προαστασίας και ότι η πολιτική αυτή θεμελιώνεται στις βασικές αρχές της πρόληψης και της θέσπισης μέτρων προφύλαξης, αλλά και στη βασική αρχή της επανόθρωσης, κατά προτεραιότητα στην πηγή, των ζημιών που προκαλούνται στο περιβάλλον, καθώς και στη βασική αρχή του ότι ο ρυπαίνων πληρώνει·

ότι η Κοινότητα και τα κράτη μέλη της συνεργάζονται με τις τρίτες χώρες και τους αρμόδιους διεθνείς οργανισμούς, στο πλαίσιο των αντίστοιχων αρμοδιοτήτων τους·

ότι η σύναψη της σύμβασης από την Κοινότητα θα συμβάλει στην υλοποίηση των αντικειμενικών στόχων που καθορίζονται στο άρθρο 130 Ρ της συνθήκης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η σύμβαση για τη σύσταση της διεθνούς επιτροπής προστασίας του Όντερ εγκρίνεται εξ ονόματος της Κοινότητας.

Το κείμενο της σύμβασης επισυνάπτεται στο παράρτημα της παρούσας απόφασης.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα τα εξουσιοδοτημένα να καταθέσουν την πράξη έγκρισης στη Γενική Γραμματεία του Συμβουλίου, σύμφωνα με όσα ορίζονται στο άρθρο 18 παράγραφος 2 της σύμβασης.

Βρυξέλλες, 29 Μαρτίου 1999.

Για το Συμβούλιο

Ο Πρόεδρος

F. MÜNTEFERING

(1) ΕΕ C 316 της 14.10.1998, σ. 5.

(2) Γνώμη που εκδόθηκε στις 16 Δεκεμβρίου 1998 (δεν δημοσιεύθηκε ακόμα στην Επίσημη Εφημερίδα).
ΑΠΟΦΑΣΗ αριθ. ΤΟΥ ΣΥΜΒΟΥΛΙΟΥ

της 30ής Μαρτίου 1999

σχετικά με τη σύναψη πρωτοκόλλου για την παράταση περιόδου εντός της οποίας μπορούν να δεσμευτούν τα κονδύλια του τετάρτου πρωτοκόλλου χρηματοδοτικής και τεχνικής συνεργασίας μεταξύ της Ευρωπαϊκής Κοινότητας και της Δημοκρατίας της Μάλτας

(1999/259/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και, ιδίως το άρθρο 238 σε συνδυασμό με το άρθρο 228 παράγραφος 2 δεύτερη πρόταση και παράγραφος 3 δεύτερο εδάφιο,

την πρόταση της Επιτροπής,

την σύμφωνη γνώμη του Ευρωπαϊκού Κοινοβουλίου(1),

Εκτιμώντας:

ότι η περίοδος εντός της οποίας πρέπει να δεσμευτούν τα κονδύλια του τετάρτου πρωτοκόλλου χρηματοδοτικής και τεχνικής συνεργασίας μεταξύ της Ευρωπαϊκής Κοινότητας και της Δημοκρατίας της Μάλτας(2), που υπεγράφη στις 30 Οκτωβρίου 1995, έληξε στις 31 Οκτωβρίου 1998· ότι τα κονδύλια αυτά δεν είχαν πλήρως δεσμευτεί έως αυτή την ημερομηνία·

ότι η ανάγκη για χρηματοδοτική και τεχνική συνεργασία μεταξύ της Ευρωπαϊκής Κοινότητας και της Μάλτας παραμένει αμετάβλητη·

ότι πρέπει να εγκριθεί το πρωτόκολλο για την παράταση, μέχρι τις 31 Δεκεμβρίου 1999, της περιόδου εντός της οποίας μπορούν να δεσμευτούν τα κονδύλια του τετάρτου πρωτοκόλλου,

ΑΠΟΦΑΣΙΖΕΙ:

Άρθρο 1

Εγκρίνεται το πρωτόκολλο για την παράταση της περιόδου εντός της οποίας μπορούν να δεσμευτούν τα κονδύλια που προβλέπονται στο τέταρτο πρωτόκολλο χρηματοδοτικής και τεχνικής συνεργασίας μεταξύ της Ευρωπαϊκής Κοινότητας και της Δημοκρατίας της Μάλτας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 3 του πρωτοκόλλου.

Άρθρο 3

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Μαρτίου 1999.

Για το Συμβούλιο

Ο Πρόεδρος

K.-H. FUNKE

(1) Γνώμη που διατυπώθηκε στις 10 Μαρτίου 1999 (δεν έχει ακόμα δημοσιευθεί στην Επίσημη Εφημερίδα).

(2) ΕΕ L 278 της 21.11.1995, σ. 15.
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Φεβρουαρίου 1988 για την αποκατάσταση του νομικού καθεστώτος ορισμένων περιοχών του εδάφους της Ομοσπονδιακής Δημοκρατίας της Γερμανίας όσον αφορά την κλασική πανώλη των χοίρων ( 88/187/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών ( 1 ), όπως τροποποιήθηκε τελευταία από την οδηγία 87/489/ΕΟΚ ( 2 ), και ιδίως το άρθρο 4β παράγραφος 1 στοιχείο γ ),

Εκτιμώντας :

ότι, με την απόφαση 82/838/ΕΟΚ ( 3 ), το Συμβούλιο αναγνώρισε ορισμένες περιοχές του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένες από πανώλη των χοίρων ή απαλλαγμένες από πανώλη των χοίρων - ότι εστίες της κλασικής πανώλης των χοίρων είχαν διαπιστωθεί στις περιοχές Braunschweig, Lueneburg και Hannover οι οποίες ήταν επίσημα απαλλαγμένες σύμφωνα με το παράρτημα Ι της απόφασης 82/838/ΕΟΚ, και ότι, ως εκ τούτου, το νομικό καθεστώς της περιοχής Braunschweig είχε αρθεί με την απόφαση 83/221/ΕΟΚ της Επιτροπής ( 4 ), και το νομικό καθεστώς των περιοχών Lueneburg και Hannover είχε αρθεί με την απόφαση 85/218/ΕΟΚ της Επιτροπής ( 5 )- ότι έχει παρέλθει περίοδος έξι μηνών από την εξάλειψη και της τελευταίας εστίας και εμβολιασμένοι χοίροι έχουν εξοντωθεί στις περιοχές Braunschweig, Lueneberg και Hannover - ότι η ανάλυση της επιδημιολογικής κατάστασης δείχνει ότι η ασθένεια έχει εξαλειφθεί από τις εν λόγω περιοχές - ότι, κατά συνέπεια, είναι δυνατό να αποκατασταθεί για τις περιοχές αυτές το νομικό καθεστώς της επίσημης απαλλαγής από πανώλη των χοίρων - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Αποκαθίσταται το νομικό καθεστώς της επίσημης απαλλαγής από πανώλη των χοίρων στις περιοχές Braunschweig, Lueneburg και Hannover της Ομοσπονδιακής Δημοκρατίας της Γερμανίας .

Άρθρο 2 Η παρούσα απόφαση απευθύνεται στα κράτη μέλη .

Βρυξέλλες, 23 Φεβρουαρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . 121 της 29 . 7 . 1964, σ . 1977/64 .

( 2 ) ΕΕ αριθ . L 280 της 3 . 10 . 1987, σ . 28 .

( 3 ) ΕΕ αριθ . L 352 της 14 . 12 . 1982, σ . 27 .

( 4 ) ΕΕ αριθ . L 121 της 7 . 5 . 1983, σ . 29 .

( 5 ) ΕΕ αριθ . L 97 της 4 . 4 . 1985, σ . 61 .

( 6 ) ΕΕ αριθ . L 97 της 4 . 4 . 1985, σ . 61 .
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Φεβρουαρίου 1988 για την τροποποίηση της απόφασης 87/163/ΕΟΚ για την παροχή αδείας στην Ομοσπονδιακή Δημοκρατία της Γερμανίας να επιτρέπει προσωρινά την εμπορία σπόρων προς σπορά δασικών ειδών που δεν ανταποκρίνονται στις απαιτήσεις της οδηγίας 71/161/ΕΟΚ του Συμβουλίου ( Το κείμενο στη γερμανική γλώσσα είναι το μόνο αυθεντικό ) ( 88/188/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 71/161/ΕΟΚ του Συμβουλίου της 30ής Μαρτίου 1971 περί κανόνων εξωτερικής ποιότητας του δασικού πολλαπλασιαστικού υλικού που αποτελεί αντικείμενο εμπορίας στο εσωτερικό της Κοινότητας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3768/85 ( 2 ), και ιδίως το άρθρο 15,

την αίτηση που υπέβαλε η Ομοσπονδιακή Δημοκρατία της Γερμανίας,

Εκτιμώντας :

ότι, στη Γερμανία, η παραγωγή σπόρων προς σπορά Quercus Pedunculata και Quercus Sessiliflora, που ανταποκρίνεται στις απαιτήσεις της οδηγίας 71/161/ΕΟΚ, υπήρξε ελλειμματική το 1986 και, ως εκ τούτου, δεν επαρκεί για τον εφοδιασμό της χώρας αυτής - ότι είναι αδύνατο να καλυφθούν, στο παρόν στάδιο, οι ανάγκες αυτές με ικανοποιητικό τρόπο καταφεύγοντας σε σπόρους προς σπορά που προέρχονται από άλλα κράτη μέλη ή ακόμη και από τρίτες χώρες και ανταποκρίνονται σε όλους τους όρους που καθορίζονται από την εν λόγω οδηγία - ότι με την απόφαση 87/163/ΕΟΚ ( 3 ), η Επιτροπή παρείχε την άδεια στην Ομοσπονδιακή Δημοκρατία της Γερμανίας να επιτρέψει, μέχρι τις 28 Φεβρουαρίου 1987, την εμπορία στο έδαφός της 20 000 χιλιογράμμων, κατ' ανώτατο όριο, σπόρων προς σπορά Quercus Pedunculata Ehrh και 40 000 χιλιογράμμων κατ' ανώτατο όριο σπόρων προς σπορά Quercus Sessiliglora Sal . που υπόκεινται σε μειωμένες απαιτήσεις - ότι, στις 28 Φεβρουαρίου 1987, η Ομοσπονδιακή Δημοκρατία της Γερμανίας δεν ήταν σε θέση να κάνει πλήρως χρήση της εν λόγω αδείας, αλλά ότι το εν λόγω κράτος μέλος προτίθεται να χρησιμοποιήσει πλήρως την άδεια αυτή πριν από τις 30 Απριλίου 1988 - ότι αποδεικνύεται, κατά συνέπεια, αναγκαίο να τροποποιηθεί η ημερομηνία λήξης της αδείας - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Η απόφαση 87/163/ΕΟΚ τροποποιείται ως εξής :

1 . Στο άρθρο 1, η ημερομηνία "28 Φεβρουαρίου 1987" αντικαθίσταται από την ημερομηνία "30 Απριλίου 1988 ".

2 . Στο άρθρο 2, η ημερομηνία "31 Μαρτίου 1987" αντικαθίσταται από την ημερομηνία "31 Μαΐου 1988 ".

Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας .

Βρυξέλλες, 25 Φεβρουαρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 87 της 17 . 4 . 1971, σ . 14 .

( 2 ) ΕΕ αριθ . L 362 της 31 . 12 . 1985, σ . 8 .

( 3 ) ΕΕ αριθ . L 65 της 10 . 3. 1987, σ . 27 .
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1988 που τροποποιεί για τρίτη φορά την απόφαση 82/351/ΕΟΚ σχετικά με την αναγνώριση ορισμένων τμημάτων του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένων από την πανώλη των χοίρων ( Το κείμενο στη γερμανική γλώσσα είναι το μόνο αυθεντικό ) ( 88/185/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων ( 1 ), όπως τροποποιήθηκε τελευταία από την οδηγία 87/487/ΕΟΚ ( 2 ), και ιδίως το άρθρο 7 παράγραφος 2,

την απόφαση 82/112/ΕΟΚ της Επιτροπής της 22ας Ιανουαρίου 1982 για την έγκριση του προγράμματος ταχείας εξάλειψης της κλασικής πανώλης των χοίρων το οποίο υπέβαλε η Ομοσπονδιακή Δημοκρατία της Γερμανίας ( 3 ),

Εκτιμώντας :

ότι η Ομοσπονδιακή Δημοκρατία της Γερμανίας εφαρμόζει το πρόγραμμα για την εξάλειψη της κλασικής πανώλης των χοίρων σε περιφερειακή βάση - ότι με την απόφαση 82/351/ΕΟΚ της Επιτροπής ( 4 ), όπως τροποποιήθηκε τελευταία από την απόφαση 88/157/ΕΟΚ ( 5 ) της Επιτροπής, αναγνωρίζονται ορισμένα τμήματα του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένα από την πανώλη των χοίρων - ότι επανεμφανίστηκε κλασική πανώλη των χοίρων και έχει εφαρμοστεί εμβολιασμός κατά της κλασικής πανώλης των χοίρων σε τμήματα του εδάφους της Ομοσπονδιακής Δημοκρατίας της Γερμανίας που αναφέρονται στο άρθρο 1 της απόφασης 82/351/ΕΟΚ και ότι τα τμήματα αυτά, από το χρόνο του εμβολιασμού, δεν πληρούν τους απαιτούμενους όρους για να θεωρηθούν ως επίσημα απαλλαγμένα από την πανώλη των χοίρων, σύμφωνα με την οδηγία 80/1095/ΕΟΚ, και ιδίως το άρθρο 2 παράγραφος 3 - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Διαγράφονται από τον κατάλογο των περιοχών που αναφέρονται στο άρθρο 1 της απόφασης 82/351/ΕΟΚ, οι ακόλουθες περιοχές :

- Muenster,

- Detmold,

- Arnsberg,

- Koeln,

- Giessen .

Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας .

Βρυξέλλες, 17 Φεβρουαρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 325 της 1 . 12 . 1980, σ . 1 .

( 2 ) ΕΕ αριθ . L 280 της 3 . 10 . 1987, σ . 24.

( 3 ) ΕΕ αριθ . L 45 της 17 . 2 . 1982, σ . 27 .

( 4 ) ΕΕ αριθ . L 157 της 8 . 6 . 1982, σ . 26 .

( 5 ) ΕΕ αριθ . L 71 της 17 . 3 . 1988, σ . 55 .

( 6 ) ΕΕ αριθ . L 71 της 17 . 3 . 1988, σ . 55 .